Kamaru Usmon — Xorxe Masvidal jangi g‘olibi kim bilan uchrashishi ma’lum bo‘ldi

Abu-Dabida UFC 251 musobaqasi doirasida o‘tkaziladigan Kamaru Usmon — Xorxe Masvidal jangi g‘olibi Gilbert Byornsga bilan kuch sinashadi. Bu haqda tashkilot prezidenti Deyna Uayt ma’lum qildi.

“Kamaru Usmon — Xorxe Masvidal jangi g‘olibiga qarshi Gilbert Byorns oktagonga ko‘tariladi. Gilbert reytingda birinchi o‘rinda turadi, demak, u jang o‘tkazish uchun birinchi da’vogar. Bu yigit haqiqatan ham g‘alabalarga tashna. U jang qilishni va chempion bo‘lishni xohlaydi. U yaxshi holatda”, — deydi Uayt.
Xorxe Masvidal va Kamaru Usmon o‘rtasidagi jang Toshkent vaqti bilan 12-iyun, yakshanba kuni tongda bo‘lib o‘tadi.
Eslatib o‘tamiz, aslida Usmonga qarshi aynan Byorns jang qilishi belgilangan, biroq unda koronavirus aniqlangani sababli UFC 251 oqshomida qatnashmaydigan bo‘lgandi.